《经史法戒诗 其十二》
清代·张鹏翀

临淄英武摧群凶，美政开元继太宗。台阁名臣刺州郡，人情和太多年丰。

历年既多心渐侈，国事无端寄杨李。长安一骑荔支红，万姓那知作疮痏。

渔阳鼙鼓太无情，入蜀青骡辛苦行。谁将《夜雨淋铃曲》，更作朝元奏乐声。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。